Kings Running Sushi & Buffet Aalborg oplyser via deres Facebookside, at restauranten lukker. Her begrunder de lukningen med de økonomiske omkostninger, der er steget. Af samme årsag har flere andre erhvervsdrivende måtte lukke det seneste års tid, fordi inflationen og stigende råvarepriser gør det svært at drive en sund drive forretning. Restauranten har haft åbent siden 2015, og de skriver på deres Facebookside, at de har kæmpet for overlevelse de seneste tre år. Fik dom i retten og kæmpe bøde Men året 2022 har været forbundet med flere ekstra omkostninger end blot høje råvarepriser. For i 2022 har de haft en betydelig ekstraomkostning - nemlig en bøde på 200.000 kroner. Det skriver Nordjyske. Bøden fik restauranten fordi Retten i Aalborg dømte dem for at have en kinesisk statsborger ansat ulovligt. Kineseren var nemlig hverken EU-borger eller fik den gældende minimumsløn. TV2 Nord har kontaktet lederen af restauranten for at få en kommentar om lukningen, men der henvises til facebookopslaget, og har derudover ikke yderligere kommentarer. Ifølge CVR-registret lå restaurantens overskud i 2021 på 353.000 kroner, i 2020 lå det på 341.000 kroner og i 2019 lå det på minus 2738 kroner.
Restauranten holder åbent til slutningen af måneden.